เนื่องจากช่วงนี้มีCovid19 แต่มีแดลนไปทะเลที่เกาะล้านตอนช่วงต้นเมษายนค่ะไปพร้แมครอบครัวและมีตัวเล็ก1 ขวบด้วย ควรยกเลิกมั้ยคะ? หรือมีสถานที่ไหนแนะนำรึป่าว? ทราบว่าไม่ควรไปแต่นานๆทีจะได้ไปกับครอบครัวแบบพร้อมหน้าค่ะ วันหยุดไม่ตรงกันเลย
สวัสดีค่ะ เนื่องจากในขณะนี้ การระบาดของโรค COVID19 ในประเทศไทย ยังไม่ใช่การระบาดในระยะที่ 3 (คือการระบาดที่มีผู้ติดเชื้อเพิ่มอย่างรวดเร็ว และ ติดต่อกันเป็นวงกว้าง เช่นการระบาดในเกาหลีใต้, จีน, และ ญี่ปุ่น) ดังนั้น จึงยังไม่ได้มีมาตรการกักกันพื้นที่ที่มีการระบาด หรือห้ามเดินทางไปยังจังหวัดหรือพื้นที่ใดในประเทศไทย ดังนั้น หากต้องการจะไปเที่ยวเกาะล้าน ก็สามารถทำได้ เพียงแต่เมื่อต้องเดินทางโดยใช้รถหรือเรือสาธารณะ หรืออยู่ในที่ที่มีคนหนาแน่น ก็ต้องใส่หน้ากากอนามัยป้องกันไว้ แต่เมื่ออยู่ในที่ที่ผู้คนเบาบาง อยู่ห่างหลายเมตรกันขึ้นไป ก็ไม่จำเป็นต้องใส่หน้ากากอนามัยได้ ส่วนการเล่นน้ำทะเล ก็สามารถเล่นได้ตามปกติค่ะ ส่วนอาหาร ควรเลือกทานอาหารที่ปรุงสุกใหม่เท่านั้น ล้างมือทุกครั้งก่อนหยิบจับอาหารรับประทาน ไม่นำมือไปจับตา จมูก ปาก โดยไม่จำเป็น ไม่ใช้จานชามช้อนสอมแก้วน้ำร่วมกับคนอื่นค่ะ